مسجد نبوی میں قاسم کا حلقہ درس تھا ان کی اور سالم بن عبداللہ بن عمر کی مجلس ایک ہی تھی،ان کے بعد ان کے لڑکے عبد الرحمن ، سالم کے بھائی عبید اللہ بن عمرؓ اس مجلس میں بیٹھے تھے،پھر ان دونوں کے بعد اس مقام پر امام مالک کی مسندِ درس بچھی،یہ جگہ روضہ نبوی اور منبر نبوی کے درمیان خوخہ عمر کے سامنے تھی قاسم صبح سویرے درس وافتا کے لیے مسجد میں آجاتے تھے اوردو رکعتیں پڑھ کر مجلس میں بیٹھتے تھے،اس وقت لوگوں کو جو کچھ پوچھنا ہوتا پیش کرتے ۔
Entity: اللہ — Type: /person